Mistenkt pyroman var brannmann
Den tidligere brannmannen er mistenkt for minst ni branner.
De påtente brannene rystet det lille samfunnet i svenske Unnaryd. I sommer brant en fabrikk, en skogskoie og en container. I løpet av høsten ble nok en container, i tillegg til en bygård og en villa tent på.
Nyttårsaften brant flere hus til grunnen, og så sent som onsdag forrige uke oppstod det nye branner i søppelkasser utenfor samvirkelaget. På tross av politiets intensive spaningsarbeid, har ikke pyromanen blitt avslørt.
Nå viser det seg at pyromanen sannsynligvis er den høyt aktede brannmannen – som selv aktivt engasjerte seg i jakten på pyromanen.